Pinsespill

Utviklet av Mandal og Holum menigheter

**18 deltakere**: Lukas(lege), Jesus, Peter, En av disiplene, Engel, Johannes, Jakob, Andreas, Orgelspiller, Tilhører 1, Tilhører 2, Tilhører 3, Tilhører 4 + fem disipler til.

*(Alle disiplene skal si frem bibelverset på forskjellige språk utenat.)*

*Mic:*

* *Tilhørerne og engel sitter i første benk med 1 mic.*
* *1 mic står ved bordet i stativ*
* *1 mic ligger i trappen*

***Scene 1: Bildekuliss:Kontor***

*Stol og bord er plassert midt på ”scenen”.* *En mobil, penn, ark og en konvolutt ligger på bordet. Lukas iført grønn operasjonsfrakk, og briller på nesetippen kommer småløpende inn, opprømt.*

**Lukas**: (står ved bordet)

16 meldinger fra Teofilus! (leser) ”Hva er det som skjer i Jerusalem? Fortell!”

Dette kan jeg ikke svare på, på SMS, her må det god gammeldags håndskrift til!

(setter seg på stolen)

Kjære Teofilus. Etter at Jesus stod opp var han sammen med oss i 40 dager og fortalte oss masse rart om sitt rike. Han kunne målbinne en hvilken som helst forsamling med sine ord. Jeg elsket å høre på han! En gang vi var sammen….

***Scene 2: Bildekuliss: Hus***

*11 disipler(vanlig kledd) og Jesus (i hvit kappe) kommer inn og setter seg midt i trappen i kirka, de småprater og ler. Lukas går bort og setter seg sammen med dem. Når Lukas er kommet bort, reiser Jesus seg opp.*

**En av disiplene**: Han skal si noe til oss. Vær stille!

**Jesus** (i hvit kjortel, slår ut m armene og smiler):

Kjære venner. Det er godt å være sammen med dere igjen! Men jeg må dra opp til *himmelen*. Dere skal slippe å være alene, derfor skal dere *snart* få Den Hellige Ånd! Slik vil dere *alltid* kunne snakke med meg.

*Disiplene ser forvirret på hverandre. En teller lavt:1-2-3, alle; Frys!*

*Lukas reiser seg og går ut av flokken, til høyre.*

**Lukas**: Vi hadde hørt Jesus snakke om Den Hellige Ånd før, men vi skjønte egentlig ikke hva det var! (Går bort til bordet og setter seg)

Men Teofilus – Jesus skulle jo forlate oss! Og det var vi mest opptatt av! Vi hadde bare hatt 40 dager sammen, etter at han stod opp.( løper bort til disippelflokken)

***Scene 3: Bildekuliss: Fjell og himmel***

*Jesus og disiplene på vei opp mot et fjell. Jesus og Lukas og flere går først og 4 kommer litt lenger bak. To grupper, i ”gå-posisjon”.*

**Peter**: En liten fjelltur er virkelig forfriskende, Johannes! (klapper han på skuldrene)

**Johannes**: Jo da jo da Men vi trengte vel ikke gått så langt som opp til Oljeberget. Jeg er sliten jeg!

**Jakob**: Enig med deg Johannes, men jeg har på følelsen at Jesus vil vise oss noe der.

**Andreas**: Kanskje Jesus kommer til å gjøre et under! (roper) Jippi!

*De er fremme, puster og peser, med hånden på pannen skuer de utover, og setter seg ned. Jesus reiser seg opp.*

**Jesus** (*løfter hendene*):

Far i himmelen, jeg ber for mine venner! Velsign dem og la dem være mine vitner i hele verden. (*tar hendene ned*) Meg er gitt all makt i himmelen og på jorden! (*slår ut med en hånd*) Gå ut, og gjør alle mennesker til mine disipler. Og *døp* dem i mitt navn! (*løfter ”supermann” hånd og snurrer rundt)*

*Disiplene reiser seg opp og stiller seg i en ring rundt Jesus, tett sammen rundt han. Jesus* *bøyer seg ned og” forsvinner”. Disiplene ser opp mot himmelen og peker oppover lenge.*

**En stemme av ”en engel” i mikrofon(***sitter sammen med tilhørerne***)**:

”Gallilere, hvorfor står dere og ser opp mot himmelen? Denne Jesus som ble tatt opp i skyene, skal komme tilbake igjen på samme måte!”

*Disiplene snur seg og ser forvirret oppover. Fryser på siste stikkord ”samme måte”.*

*Lukas bryter ut av flokken og går bort til bordet igjen.*

***Scene 4: Bildekuliss:Kontor***

**Lukas:** (setter seg på stolen, skriver) Jeg må skrive ned hvem som så at Jesus ble tatt opp til himmelen. Det var eh…eh…Peter, Johannes, Jakob og Andreas (snur seg og ser på flokken) eh… Filip og Thomas, Matteus og meg Lukas og mange flere.

Men Teofilus, så en dag skjedde ”det rare” som Jesus hadde snakket om, og som er det mest fantastiske jeg noen gang har opplevd. *(Lukas blir sittende og tenke tilbake; sitter med hodet i hendene)*

***Scene 5: Bildekuliss: Ildtunger***

*Orgelbrus (Ta en akkord og Tutti på orgelet i ca.4 sekunder. Stopper når en roper ”Hei der!”.* ***En elev sitter klar hos organisten****)*

***Disiplene ser ut mot menigheten.*** *Roper høyt samtidig bibelverset(utenat)på ulike språk eller finner på ”tullespråk”. Gjentar om og om igjen helt til* ***Tilhører 1*** *roper* ***”Hei der!”.*** *Frys!*

*Disse språk kan velges hvis man vil lære noe på ordentlig:*

**Norsk:** Hver den som påkaller Herrens navn skal bli frelst.

**Engelsk:** And it will be that whoever makes his prayer to the name of the Lord will be kept safe. (=Og hver den som påkaller Herrens navn skal bli frelst)

**Hebraisk**:

He tipål tsipår alpat ha ærets, åmåkesh enn lat he ja elepat, min ha adama (lydskrift)

(=Og hver den som påkaller Herrens navn skal bli frelst)

**Tysk:** Ain jeder aber der dan den Namen dess Herrn anrofen virt, virt gerettet verden (lysskrift)

(=Og hver den som påkaller Herrens navn skal bli frelst)

**Fransk:** Alors quiconque invoquera le nom de l’Eternal sera sauvè.

(=Og hver den som påkaller Herrens navn skal bli frelst)

**Spansk**: Y serâ ke kvalkiera ke invokkare el nombre de Dios serâ salvo(lydskrift)

(=Og hver den som påkaller Herrens navn skal bli frelst)

**Gresk:** Kai estai pas, hås an epikalêsetai tå ånåma kyriå såthæ setai

(=Og hver den som påkaller Herrens navn skal bli frelst)

**Svensk:** Men det skall ske att var och en som åkallar Herrens namn, han skall bli frãlst.

(=Og hver den som påkaller Herrens navn skal bli frelst)

**Latin:** Et erit åmnis kvi invokaverit nåmen Dåmini salvus erit

(=Og hver den som påkaller Herrens navn skal bli frelst)

*Fire tilhørere sitter på første benk. De reiser seg. De må snakke veldig høyt så de overdøver orgelet og disiplene.*

**Tilhører 1** (*peker på disiplene, roper for å overdøve snakkingen og orgelbruset*): Hei der! (*snakkingen/orgelbruset stopper*) Hva er det som skjer? (*peker*)Er ikke de der Gallilere?

**Tilhører 2:** Tror da det. Jeg kommer fra Roma. Hvor har de lært seg å snakke latin?

**Tilhører 3:** Hei. De snakker spansk også.

**Tilhører 4:** Og svensk! Hva er dette for noe? De må være fulle!

*Peter trer ut av flokken.*

***Scene 6: Bildekuliss: Jerusalem***

**Peter:**

Menn og kvinner i Jerusalem! Hør på meg! Disse mennene er ikke fulle!

Det er Gud som gjør et UNDER her! Han gir oss sin Hellige Ånd, så vi kan fortelle om Jesus på alle språk. Det er et under dere er vitne til!

**Tilhører 2:** Men Peter, hva skal vi gjøre?

**Peter**: La dere døpe! Så skal dere bli tilgitt og få den Hellige Ånd. (*Frys!)*

***Scene 7: Bildekuliss: Kontor***

**Lukas**(*reiser seg opp fra stolen, entusiastisk*)**:**

Du verden! Det var helt utrolig! Den dagen ble over 3000 mennesker kristne. SÅ mange på en gang! (*setter seg på stolen igjen*)

Pinsedag er kirkens fødselsdag, Teofilus. Det må du huske! Fra da av begynte vi å bygge kirker overalt.

Fortell videre det jeg har skrevet til alle du kjenner!

Fred være med deg! (*signerer brevet elegant*) Hilsen Lukas!

Nå må jeg skynde meg å få sendt brevet før Posten stenger*…*(*putter det i en konvolutt og løper ut)*

***Siste bildekuliss: Evangeliet etter Lukas***

*- Slutt! -*

Ekstra:

**Norsk:** Hver den som påkaller Herrens navn skal bli frelst.

**Engelsk:** And it will be that whoever makes his prayer to the name of the Lord will be kept safe.

**Hebraisk**:

He tipål tsipår alpat ha ærets, åmåkesh enn lat he ja elepat, min ha adama (lydskrift)

**Tysk:** Ain jeder aber der dan den Namen dess Herrn anrofen virt, virt gerettet verden(lysskrift)

**Fransk:** Alors quiconque invoquera le nom de l’Eternal sera sauvè.

**Spansk**: Y serâ ke kvalkiera ke invokkare el nombre de Dios serâ salvo(lydskrift)

**Gresk:** Kai estai pas, hås an epikalêsetai tå ånåma kyriå såthæ setai (lydskrift)

**Svensk:** Men det skall ske att var och en som åkallar Herrens namn, han skall bli frãlst.

**Latin:** Et erit åmnis kvi invokaverit nåmen Dåmini salvus erit(lydskrift)